Aðfararnótt mánudagsins 21. október skrifuðu Félag háskólamenntaðra starfsmanna Stjórnarráðsins , Félag íslenskra félagsvísindamanna , Fræðagarður , Stéttarfélag bókasafns - og upplýsingafræðinga og Stéttarfélag lögfræðinga undir samning um framlengingu á kjarasamning við Fjármála - og efnahagsráðuneytið . Samningurinn gildir til 31. mars 2023 eða til þriggja og hálfs árs . Helstu atriði kjarasamnings : • Náðst hefur samkomulag um styttingu vinnuvikunnar í allt að 36 stundir sem tekur gildi 1. janúar 2021 . Verður það gert í samstarfi starfsfólks og stjórnenda á hverjum vinnustað • Samið var um hóflega launahækkun í samræmi við lífskjarasamningana . Í þeim er fólki tryggð kaupmáttaraukning sem er betri en verðbólguspá Seðlabankans á samningstímanum • Breytingar á launatöflu sem auðvelda launasetningu • Launahækkanir sem koma inn 1. desember eru afturvirkar til 1. apríl , en 105.000 kr. eingreiðsla sem var greidd út 1. ágúst s.l. dregst frá þeirri upphæð • Rýmri heimild er til þess að greiða viðbótarlaun umfram reglubundin mánaðarlaun • Uppsagnarákvæði og launaþróunartrygging sem eiga eftir að vinna fyrir heildina • Orlof verður 30 dagar fyrir alla , óháð aldri , miðað við fullt starf • Starfsfólk á rétt á 15 daga samfelldu orlofi á sumarorlofstímabilinu • Orðalagi kjarasamnings hefur verið breytt til samræmis við lög og dómaframkvæmd þegar kemur að flutningi orlofs milli ára • Orlof má ekki flytja á milli orlofsára , nema ef launþegi hefur þurft að fresta töku vegna óska yfirmanna , verið í fæðingarorlofi eða veikur • Orlofsrétt sem ekki hefur verið nýttur árið 2019 má taka út allt til ársins 2023 • Sjálfvirk 25% lenging orlofs sem tekin er utan sumarorlofstíma breytist . Lengingin er enn til staðar en liggja þarf fyrir skrifleg beiðni yfirmanns um að það orlof sé tekið utan sumarorlofstímabils • Iðgjöld í Styrktarsjóð BHM verða 0,75% , voru áður 0.55%